Materiál predkladaný na 3/15 zasadnutie

Dozornej rady Sociálnej poisťovne

konané dňa 22. júna 2015

**3**

**INFORMÁCIA O PLNENÍ HARMONOGRAMU A OPATRENÍ V SÚVISLOSTI S POKLESOM PRÍJMOV Od ekonomicky aktívneho obyvateľstva (eao)**

**Dôvod predloženia: Materiál obsahuje:**

realizácia uznesenia Dozornej rady 1. Návrh uznesenia Dozornej rady

SP č. 39/03/13 z 18. júna 2013 Sociálnej poisťovne

2. Predkladaciu správu

1. Informáciu o plnení harmonogramu a opatrení v súvislosti s poklesom príjmov od EAO

**Materiál predkladá:**

Ing. Dušan Muňko

generálny riaditeľ Sociálnej poisťovne

#### **Návrh uznesenia**

#### **Dozornej rady Sociálnej poisťovne**

**Dozorná rada Sociálnej poisťovne**

**berie na vedomie**

informáciu o plnení harmonogramu a opatrení v súvislosti s poklesom príjmov od EAO.

**Predkladacia správa**

Informácia o plnení harmonogramu a opatrení v súvislosti s poklesom príjmov od EAO sa predkladá na základe uznesenia Dozornej rady Sociálnej poisťovne č. 39/03/13 z 18. júna 2013.

Obsahom predloženého materiálu je vyhodnotenie plnenia harmonogramu a opatrení prijatých v súvislosti s poklesom príjmov od ekonomicky aktívneho obyvateľstva k 31. máju 2015.

**Informácia o plnení harmonogramu a opatrení v súvislosti s poklesom príjmov od EAO**

Opatrenia Sociálnej poisťovne týkajúce sa poklesu príjmov od EAO a kontrolné mechanizmy (KM):

1. **Posilnenie útvarov pobočiek vykonávajúcich vonkajšiu kontrolu a zvýšenie počtu vykonaných kontrol odvádzateľov poistného a príspevkov na starobné dôchodkové sporenie zamerané na plnenie odvodových povinností, oznamovacích povinností, povinností predkladať výkazy poistného a príspevkov.**

**T: 1. júl 2013**

**Z: sekcia ekonomiky, odbor ľudských zdrojov, riaditelia pobočiek**

Plnenie: úloha splnená

**KM: Správu o vonkajšej kontrolnej činnosti vyhotovovať na mesačnej báze**

1. **v období do marca 2014 na základe údajov predložených pobočkami**
2. **v období od apríla 2014 na základe údajov v IS JVP; zmena termínu - v období od júla 2014 na základe údajov v IS JVP; 2. zmena termínu - v období od októbra 2014 na základe údajov v IS JVP; 3. zmena termínu - za obdobie od januára 2015**

Plnenie: plní sa priebežne

**Vonkajšia kontrola vykonaná zamestnancami pobočiek v apríli a v máji 2015**

V apríli a v máji 2015 bolo podľa predpisov účinných od 1. januára 2004 vykonaných **3 013 vonkajších kontrol** na sociálne poistenie.

Správnosť odvodu poistného a plnenie oznamovacích povinností bola kontrolovaná za **62 138 zamestnancov**. Celkom bolo kontrolovaných **591 034 mesiacov**, za ktoré zamestnávatelia odvádzali poistné za svojich zamestnancov.

Pri kontrolách bolo predložených a v jednotlivých aplikačných programových vybaveniach zaevidovaných **2 427** mesačnýchvýkazov poistného a príspevkov na starobné dôchodkové sporenie, výkazov poistného a príspevkov na starobné dôchodkové sporenie (ďalej len „výkazy“)**.** Pri kontrole **výkazov** zamestnávateľov opravili zamestnanci pobočiek Sociálnej poisťovne **44 531 chýb** a **5 867 chýb** **registračných listov zamestnancov** zistených pri vonkajšej kontrole.

Na základe výsledkov uskutočnených vonkajších kontrol bolo útvarmi poistného rozhodnutím **predpísané dlžné poistné v celkovej sume 466 841,85 EUR.**

V súvislosti s vykonávanými kontrolami v apríli a máji 2015 bolo uložených **750 pokút** v celkovej sume **68 113,56 EUR** a bolo vydaných **981 rozhodnutí na penále** v celkovej sume **221 018,22 EUR**.

**Na základe kontroly bolo uhradené poistné v apríli a máji 2015 v sume 1 551 291,46 EUR.**

**Porovnanie údajov o vykonaných vonkajších kontrolách:**

**Apríl 2015** (vykonaných 1 561 vonkajších kontrol)

**V porovnaní s mesiacom marec 2015** vykonali zamestnanci vykonávajúci vonkajšiu kontrolu o 14 vonkajších kontrol menej (za marec 2015 vykonali 1 575 kontrol), t.j. menej o 0,89%.

**V porovnaní s priemerným mesačným počtom v roku 2014** vykonali zamestnanci vykonávajúci vonkajšiu kontrolu o 344 vonkajších kontrol viac (za rok 2014 vykonali mesačne v priemere 1 217 kontrol). t.j. viac o 28,27%.

**Máj 2015** (vykonaných 1 452 vonkajších kontrol)

**V porovnaní s mesiacom apríl 2015** vykonali zamestnanci vykonávajúci vonkajšiu kontrolu o 109 vonkajších kontrol menej (za apríl 2015 vykonali 1561 kontrol), t.j. menej o 6,98%.

**V porovnaní s priemerným mesačným počtom v roku 2014** vykonali zamestnanci vykonávajúci vonkajšiu kontrolu o 235 vonkajších kontrol viac (za rok 2014 vykonali mesačne v priemere 1 217 kontrol), t.j. viac o 19,31%.

1. **Podávanie trestných oznámení na zamestnávateľov, ktoré sú fyzické osoby alebo štatutárnych zástupcov právnických osôb, v súvislosti s neplatením a neodvádzaním poistného a príspevkov na starobné dôchodkové sporenie v prípade, ak zamestnávateľ nezaplatil alebo neodviedol poistné a príspevky na starobné dôchodkové sporenie v správnej sume najmenej za obdobie troch kalendárnych mesiacov a dlžná suma poistného a príspevkov na starobné dôchodkové sporenie je v sume 2 660,00 EUR a viac.**

**T: ihneď**

**Z: riaditelia pobočiek**

**KM: mesačné vyhodnocovanie**

1. **v období do marca 2014 na základe údajov predložených pobočkami,**

**b) v období od apríla 2014 na základe údajov v IS JVP;** **zmena termínu -v období od júla 2014 na základe údajov v IS JVP; 2. zmena termínu - v období od novembra 2014 na základe údajov v IS JVP; 3. zmena termínu - za obdobie od januára 2015 na základe údajov v IS JVP;**

Plnenie: plní sa priebežne

Štatistika k evidencii trestných oznámení je od januára 2015 výstupom z IS JVP. Nižšie sú uvedené počty trestných oznámení a počty odvádzateľov poistného, ktorých sa podania v jednotlivých kalendárnych mesiacoch roku 2015 týkajú.

**počet podaní počet odvádzateľov**

január 2015 436 367

február 2015 422 274

marec 2015 292 190

apríl 2015 406 233

máj 2015 428 249

Podrobná štatistika o stave konaní a výške poistného je uvedená v prílohách k materiálu kumulatívne za celé obdobie so stavom k 31. máju 2015.

V prílohe č. 1 je uvedený počet podaní, počet konaní a počet dotknutých odvádzateľov.

V prílohe č. 2 v obidvoch častiach sú podrobnosti o počte podaní v jednotlivých štádiách konania ako aj prislúchajúcej sume poistného a spôsoboch ukončenia.

V prílohe č. 3 je uvedená výška poistného zaplateného v súvislosti s podaním trestného oznámenia, nezaplateného poistného, očakávaného poistného a percentuálna úspešnosť.

1. **Zintenzívnenie a zautomatizovanie kontroly splnenia prihlasovacej povinnosti SZČO a ich povinnosti platiť poistné na sociálne poistenie na základe údajov poskytnutých Sociálnej poisťovni Finančným riaditeľstvom SR (FR SR) a Ministerstvom vnútra SR (MV SR).**

**T pre zintenzívnenie kontroly: 31. august 2013**

**T pre zautomatizovanie kontroly: 30. apríl 2014; zmena termínu na 1. január 2015**

**Z: sekcia informatiky, sekcia ekonomiky**

**KM: štvrťročné vyhodnocovanie**

Plnenie: plní sa priebežne

Na základe údajov poskytnutých MV SR (Živnostenský register SR) a údajov o príjmoch z podnikania a registrácii poskytnutých FR SR, sekcia informatiky  vytvorila  zoznamy fyzických osôb, ktoré mali živnostenské oprávnenie a príjem z podnikania bol vyšší ako zákonom stanovená hranica, t.j. mali sa prihlásiť na povinné poistenie SZČO. Tieto údaje boli porovnané s registrom poistencov  IS JVP.

Podľa vyhodnotených údajov bolo od 1. júla 2004 neprihlásených 18 299 živnostníkov, z toho je

1. 14 569 takých, ktorým malo vzniknúť poistenie od 1. júla 2011 alebo 1. júla 2012,
2. 3 730 takých, ktorým malo vzniknúť poistenie pred 1. júlom 2011.

**K 31. máju 2015 bolo skontrolovaných 16 677 osôb**, z ktorých:

* **v 6 805 prípadoch vzniklo povinné poistenie SZČO** – SZČO predložila registračný list, resp. pobočka rozhodla o vzniku povinného poistenia, ak prihlasovacia povinnosť nebola splnená,
* **v 161 prípadoch povinné poistenie pokračuje** – prihlasovacia povinnosť nie je žiadna, povinné poistenie SZČO pokračuje na základe dosiahnutej hranice príjmu a zachovania statusu SZČO,
* **v 9 711 prípadoch povinné poistenie nevzniklo** – preverovaním príjmu a postavenia SZČO bolo zistené, že uvedený počet osôb už nemá postavenie SZČO, resp. má pozastavené oprávnenie, alebo na osobu sa v sociálnom zabezpečení nevzťahuje legislatíva Slovenskej republiky alebo príjem uvedený v daňových priznaniach nie je príjmom z podnikania na účely sociálneho poistenia.

V súvislosti so vznikom povinného poistenia doteraz skontrolovaných SZČO je vyčíslená odvodová povinnosť poistného v sume **11 452 015,00 EUR.**  Pobočkám zostáva na skontrolovanie ešte 1 622 osôb.

Zabezpečenie automatizovanej kontroly splnenia prihlasovacej povinnosti SZČO a ich povinnosti platiť poistné na sociálne poistenie na základe údajov poskytnutých Sociálnej poisťovni FR SR a MV SR sa zavedením novely zákona o sociálnom poistení od 1. januára 2015 ukázalo ako neefektívne, keďže vznik povinného poistenia SZČO oznamuje fyzickým osobám Sociálna poisťovňa.

Tak ako bolo uvedené v informácii predloženej Dozornej rade v apríli 2015, predpokladaný termín zapracovania funkcionality aj so spracovaním údajov poskytnutých FR SR z daňových priznaní za rok 2014, je júl 2015.

Na zabezpečenie plnenia novely zákona o sociálnom poistení účinnej od 1. januára 2015 užívatelia v pobočkách, do doby spustenia komplexnej funkcionality, evidujú vznik/zánik poistenia SZČO manuálne.

1. **Zabezpečenie elektronickej výmeny dát s Obchodným registrom, Živnostenským registrom SR, Obchodným vestníkom a Registrom fyzických osôb.**

**T: 31. december 2013**

**Z: sekcia informatiky**

Plnenie: termín plnenia v texte

Za účelom zabezpečenia elektronickej výmeny dát boli so zhotoviteľom  IS JVP v rámci Dodatku č.11 zazmluvnené nasledovné aktivity:

1. Vytvorenie dátového rozhrania s Obchodným registrom s termínom realizácie 31. december 2013 – splnené.
2. Vytvorenie dátového rozhrania so Živnostenským registrom SR s termínom realizácie 31. december 2013 – splnené.
3. Vytvorenie rozhrania s Obchodným vestníkom s termínom realizácie 31. január 2014 – splnené.
4. Vytvorenie rozhrania na Register fyzických osôb MV SR (RFO MV SR).

V rámci elektronickej výmeny dát o fyzických osobách je technicky zabezpečené pripojenie registra fyzických osôb (RFO) Sociálnej poisťovne na informačný systém RFO MV SR. Na MV SR prišlo k výmene zodpovedného projektového manažéra, čím sa proces integrácie RFO pozdržal.

V súčasnosti prebieha odsúhlasovanie akceptačných používateľských scenárov s cieľom dôkladne pripraviť otestovanie všetkých schválených webových služieb, potrebných na integráciu RFO Sociálnej poisťovne na informačný systém RFO MV SR. Po schválení akceptačných používateľských scenárov, ktoré v súčasnej dobe schvaľuje MV SR, budú vykonané akceptačné používateľské testy, ktoré sú záverečnou podmienkou integrácie RFO Sociálnej poisťovne na informačný systém RFO MV SR.